A BIZOTTSÁG 965/2004/EK RENDELETE
(2004. május 13.)
a 2314/2003/EK rendelet módosításáról a német intervenciós ügynökség birtokában levő rozs belső piacon történő viszonteladására vonatkozó részleges pályázati felhívásra tett ajánlatok benyújtásának határidejét illetően
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának szervezéséről szóló 1992. június 30-i 1766/92/EGK tanácsi rendeletre (1), és különösen annak 5. cikkére,
mivel:
(1)
A német intervenciós hivatal birtokában lévő rozsnak a Közösség piacán történő viszonteladására vonatkozó folyamatos pályázati eljárás megnyitásáról szóló 2003. december 29-i 2314/2003/EK bizottsági rendelet (2) előírja, hogy az egyes részleges pályázati felhívásokra tett ajánlatok benyújtásának határideje csütörtökönként jár le.
(2)
Azon részleges pályázati eljárásnak, amelynek határideje 2004. június 10-én jár le, el kell maradnia, tekintettel arra, hogy e nap Németországban munkaszüneti nap.
(3)
Ennek következtében a 2314/2003/EGK rendeletet módosítani kell.
(4)
A e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2314/2003/EK rendelet 4. cikk (1) bekezdésének második albekezdése helyébe a következő szöveg lép:
„Az ezt követő pályázati felhívásokra az ajánlatok benyújtási határideje minden csütörtökön 9.00 óra (brüsszeli idő szerint), 2004. május 20-a és június 10-e kivételével.«
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. május 13-án.